gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8086, del 18-07-2017 (2017/5805)

Informació pública de l'estudi d'impacte ambiental i l'estudi d'integració paisatgística del projecte d'obertura del camí d'accés al Castell.
---------------------------------------------------------------------------------------------------------------------------------------------

### Dades del document

Número de DOGV
:   8086

Data del DOGV
:   18-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5805


Organisme emissor
:   Ajuntament d'Artana

Tipus de document
:   Anunci

Informació pública de l'estudi d'impacte ambiental i l'estudi d'integració paisatgística del projecte d'obertura del camí d'accés al Castell. [2017/5805]  
Enrique Vilar Villalba, alcalde de l'Ajuntament d'Artana, d'acord amb el que disposa l'article 20 i següents del Decret 162/1990, de 15 d'octubre, del Consell, pel qual s'aprova el Reglament per a l'execució de la Llei 2/1989, d'impacte ambiental, de la Generalitat Valenciana, i amb el que disposa l'article 36 de la Llei 21/2013, de 9 de desembre, d'avaluació ambiental, per Resolució de l'Alcaldia de data 23 de juny de 2017 se sotmet a informació pública l'estudi d'impacte ambiental i l'estudi d'integració paisatgística del projecte d'obertura del camí d'accés al Castell d'Artana. El projecte està subjecte a avaluació d'impacte ambiental ordinària i serà aprovat per l'Ajuntament d'Artana, prèvia la seua declaració d'impacte ambiental.  
  
El termini de la informació pública serà de 30 dies hàbils comptats des de l'endemà de la data de publicació d'aquest anunci en el Diari Oficial de la Generalitat Valenciana.  
Durant aquest termini, els interessats podran examinar la referida documentació i presentar al·legacions. La documentació es trobarà a disposició per a la seua consulta en les dependències municipals en l'horari de 08.00 a 14.00 hores. Així mateix, es podrà consultar la documentació a través de la pàgina web http://www.artana.es.  
La presentació d'al·legacions es farà en el Registre Oficial de l'Ajuntament d'Artana.  
Cosa que es fa pública als efectes oportuns.  
  
Artana, 26 de juny de 2017.- L'alcalde: Enrique Vilar Villalba.
Diari Oficial de la Generalitat Valenciana


Sumari del DOGV 8017, del 07-04-2017 (2017/2975)

Extracte de la Resolució de 24 de març de 2017, de la Direcció General d'Esport, per la qual es convoquen subvencions destinades a les federacions esportives amb participació com a seleccions de la Comunitat Valenciana en els campionats d'Espanya per a l'any 2017.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2975


Data del document
:   24-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 24 de març de 2017, de la Direcció General d'Esport, per la qual es convoquen subvencions destinades a les federacions esportives amb participació com a seleccions de la Comunitat Valenciana en els campionats d'Espanya per a l'any 2017. [2017/2975]  
BDNS (Identif.): 341350  
  
De conformitat amb el que preveuen els articles 17.3.b i 20.8.a de la Llei 38/2003, 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions.  
http://www.pap.minhafp.gob.es/bdnstrans/index.  
  
Primer. Entitats beneficiàries  
Federacions esportives que desenvolupen la seua activitat dins de l'àmbit competencial de la Generalitat i que compleixen tots els requisits que estableix l'article 13 de la Llei 38/2003, de 17 de novembre, general de subvencions.  
  
Segon. Objecte  
Convocar subvencions a les federacions esportives amb participació com a seleccions de la Comunitat Valenciana en els campionats d'Espanya oficials en l'any 2017.  
  
Tercer. Bases reguladores  
Ordre 62/2016, de 28 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a les federacions esportives amb participació com a seleccions de la Comunitat Valenciana en els Campionats d'Espanya (DOCV 7885, 30.09.2016).  
  
Quart. Quantia  
El pressupost destinat a finançar la present convocatòria ascendirà a 110.000 euros com a màxim.  
  
Cinquè. Termini de presentació de sol·licituds  
El termini per a la presentació de sol·licituds serà de 15 dies hàbils a comptar de l'endemà de la publicació en el Diari Oficial de la Generalitat Valenciana de la corresponent convocatòria.  
  
València, 24 de març de 2017.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8164, del 07-11-2017 (2017/9116)

Adjudicació i formalització del contracte número O/15/2017. Urbanització de les parcel·les interiors del Pla especial de reserva de sòl dotacional de la Universitat d'Alacant.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   8164

Data del DOGV
:   07-11-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/9116


Data del document
:   06-10-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Adjudicació i formalització del contracte número O/15/2017. Urbanització de les parcel·les interiors del Pla especial de reserva de sòl dotacional de la Universitat d'Alacant. [2017/9116]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: O/15/2017.  
  
2. Objecte del contracte  
2.1. Tipus de contracte: contracte d'obres.  
2.2. Descripció de l'objecte: urbanització de les parcel·les interiors del Pla especial de reserva de sòl dotacional de la Universitat d'Alacant.  
2.3. CPV: 45236000-0.  
2.4. Butlletí o diari oficial i data de publicació de l'anunci de licitació: DOGV núm. 8026 de data 25.04.2017.  
2.5. Adjudicació: publicada en el perfil del contractant en data 14 de setembre de 2017.  
  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació:  
Oferta econòmica: 55 punts. Criteris mitjançant judicis de valor: 45 punts.  
  
4. Pressupost base de licitació  
4.1. Base imposable: 2.819.955,50 euros. IVA: 592.190,66 euros. Import total: 3.412.146,16 euros.  
  
5. Adjudicació i formalització del contracte  
5.1. Data: 7 de setembre de 2017.  
5.2. Contractista: Obrascon Huarte Lain, SA.  
5.3. Nacionalitat: espanyola.  
5.4. Import d'adjudicació:  
Base imposable: 1.673.643,59 euros. IVA: 351.465,15 euros. Import total: 2.025.108,74 euros.  
5.5. Data de formalització del contracte: 19 de setembre de 2017.  
  
Alacant, 6 d'octubre de 2017.- El rector, p. d. f. (19.05.2016), el vicerector de Campus i Tecnologia: Rafael Muñoz Guillena.
Diari Oficial de la Generalitat Valenciana


Sumari del DOGV 8123, del 08-09-2017 (2017/7800)

Correcció d'errades de la informació pública de l'actualització de tarifa de subministrament d'aigua potable a la població de Casinos per a l'any 2017
------------------------------------------------------------------------------------------------------------------------------------------------------

### Dades del document

Número de DOGV
:   8123

Data del DOGV
:   08-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7800


Organisme emissor
:   Empresa General Valenciana del Agua, SA (Egevasa)

Tipus de document
:   Correcció d'errades

Correcció d'errades de la informació pública de l'actualització de tarifa de subministrament d'aigua potable a la població de Casinos per a l'any 2017 [2017/7800]  
S'ha advertit una errada en la visualització del quadre de tarifes de la informació esmentada (DOGV 8121; 06.09.2017), per la qual cosa procedim a reproduir de nou l'anunci íntegrament:  
«S'informa perquè se'n prenga coneixement que, en relació amb la sol·licitud de modificació de tarifes de subministrament domiciliari a Casinos i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa aprovada:  
  
Aigua potable   
 Quota de servei Euros/mes   
 fins a 13 mm 2,949   
 15 mm 4,424   
 20 mm 7,372   
 25 mm 10,322   
 30 mm 14,745   
 40 mm 29,489   
 50 mm 44,235   
 65 mm 58,979   
 80 mm 73,724   
 100 mm 103,213   
 125 mm 162,192   
 Boca d'incendi 7,511   
   
 Domèstics Industrial  
agropequària Urbanització  
el Pinar  
 Quota de consum Euros/m³   
 Límits mensuals   
 Bloc I fins a 6,67 0,351 0,569 0,351  
 Bloc II entre 6,67 i 11,67 0,522 0,522  
 Bloc III entre 11,67 i 15 0,578 0,578  
 Bloc IV més de 15 0,864 0,864  
   
 Manteniment comptador Euros/mes   
 Calibre fins a 13 mm 0,767   
 15 mm 1,152   
 20 mm 1,918   
 25 mm 2,685   
 30 mm 3,836   
 40 mm 7,670   
 50 mm 11,507   
 65 mm 15,342   
 80 mm 19,177   
 100 mm 26,850   
 125 mm 42,190   
  
  
  
Sobre les presents tarifes s'aplicarà l'IVA, d'acord amb el que estableix la Llei 37/1992, de 28 de desembre.»  
Cosa que es fa pública perquè se'n prenga coneixement.  
  
València, 4 de setembre de 2017.- La gerent: Gloria Fayos Miñana.
Diari Oficial de la Generalitat Valenciana


Sumari del DOGV 7965, del 25-01-2017 (2017/260)

Acord de suspensió temporal de l'execució del Programa d'actuació integrada de la unitat d'execució del sector Horts de Llevant II de Villanueva de Castellón.
--------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/260


Data del document
:   09-01-2017

Organisme emissor
:   Entitat d'Infraestructures de la Generalitat (EIGE)

Tipus de document
:   Ordre

Descriptors 

:   * Castelló
    * pla d'urbanisme
    * empresa privada

Acord de suspensió temporal de l'execució del Programa d'actuació integrada de la unitat d'execució del sector Horts de Llevant II de Villanueva de Castellón. [2017/260]  
En la seua condició d'agent urbanitzador, per gestió directa autonòmica, l'Entitat d'Infraestructures de la Generalitat va sol·licitar la incoació del procediment de suspensió temporal del programa d'actuació integrada del sector Horts de Llevant II del Pla general d'ordenació urbana de Villanueva de Castellón, que ha sigut acordada, per la consellera d'Habitatge, Obres Públiques i Vertebració del Territori, mitjançant Resolució de data 24 d'octubre de 2016.  
El període de la suspensió és de dos anys, prorrogables per uns altres dos anys més. Els motius que donen lloc a la suspensió, així com els efectes d'aquesta, han quedat degudament justificats i establits durant el procediment reglat que ha seguit l'Administració actuant, fent ús de la potestat prevista en la disposició transitòria huitena de la Llei 5/2014 d'ordenació del territori, urbanisme i paisatge.  
  
La Resolució de 24 d'octubre de 2016, que posa fi a la via administrativa, s'ha notificat individualment als titulars dels béns i drets afectats, perquè puguen interposar recurs potestatiu de reposició davant de la consellera d'Habitatge, Obres Públiques i Vertebració del Territori, en el termini d'un mes, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Se significa que el present anunci es publica igualment als efectes establits en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com a desconeguts o amb domicili ignorat, i per als que no hagen acreditat a l'agent urbanitzador la seua condició d'interessat degudament durant la tramitació dels programes i projectes de reparcel·lació dels dits àmbits.  
  
València, 9 de gener de 2017.- La directora general: Helena Beunza Ibáñez.
Diari Oficial de la Generalitat Valenciana


Sumari del DOGV 8110, del 22-08-2017 (2017/7148)

Ampliació del termini per a la presentació d'ofertes en la licitació número CNMY17/DGTIC/29. Acord marc per a la contractació del contracte administratiu mixt de subministrament d'actualització de versions i serveis de suport del producte opentext Big data analytics (abans Birt-analytics) de la Direcció General de Tecnologies de la Informació i les Comunicacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8110

Data del DOGV
:   22-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7148


Data del document
:   31-07-2017

Organisme emissor
:   Conselleria d'Hisenda i Model Econòmic

Tipus de document
:   Anunci

Anàlisi jurídica

 Descriptors 

:   * Conselleria d'Hisenda i Model Econòmic
    * contracte de subministraments
    * contracte de serveis

Ampliació del termini per a la presentació d'ofertes en la licitació número CNMY17/DGTIC/29. Acord marc per a la contractació del contracte administratiu mixt de subministrament d'actualització de versions i serveis de suport del producte opentext Big data analytics (abans Birt-analytics) de la Direcció General de Tecnologies de la Informació i les Comunicacions.  
 [2017/7148]  
S'ha ampliat el termini de presentació d'ofertes per a l'expedient de contractació número CNMY17/DGTIC/29, Acord marc per a la contractació administrativa mixta de subministrament d'actualització de versions i serveis de suport del producte opentext Big data analytics (abans Birt-analytics) de la Direcció General de Tecnologies de la Informació i les Comunicacions, per mitjà de procediment obert i subjecte a regulació harmonitzada, a causa d'error en la tramitació de la publicació de l'anunci de licitació en el Boletín Oficial del Estado i a fi de mantindre la necessària publicitat i igualtat de tracte de totes les persones licitadores en el procediment.  
Per tant, s'amplia el termini de presentació de proposicions de tal manera que la nova data límit de presentació serà el 15 de setembre de 2017, a les 15.00 hores, horari peninsular.  
Així mateix queda modificada la data d'obertura del sobre 2, que serà el 25 de setembre de 2017, a les 09.00 hores, horari peninsular.  
  
València, 31 de juliol de 2017.- El director general de Tecnologies de la Informació i les Comunicacions: Vicente Aguiló Lucia.
Diari Oficial de la Generalitat Valenciana


Sumari del DOGV 8101, del 08-08-2017 (2017/6463)

Informació pública de l'aprovació de la modificació de l'estructura organitzativa municipal.
--------------------------------------------------------------------------------------------

### Dades del document

Número de DOGV
:   8101

Data del DOGV
:   08-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6463


Organisme emissor
:   Ajuntament de Paterna

Tipus de document
:   Anunci

Informació pública de l'aprovació de la modificació de l'estructura organitzativa municipal. [2017/6463]  
Per Acord del Ple en la sessió ordinària de data 31 de maig de 2017 es va adaptar, i en conseqüència es va aprovar, la modificació de l'estructura organitzativa municipal vigent, segons es determina en els annexos que configuren l'RPT vigent, tal com consta en l'expedient corresponent.  
Cosa que es fa pública perquè se'n prenga coneixement.  
  
Paterna, 29 de juny de 2017.- L'alcalde president: Juan Antonio Sagredo Marco.
Diari Oficial de la Generalitat Valenciana


Sumari del DOGV 7969, del 31-01-2017 (2017/203)

Notificació de la sentència dictada en el procediment de separació contenciosa número 1037/2015.
------------------------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/203


Organisme emissor
:   Jutjat de Primera Instància i Instrucció Número 3 de Quart de Poblet

Tipus de document
:   Edicte

Notificació de la sentència dictada en el procediment de separació contenciosa número 1037/2015. [2017/203]  
Separació contenciosa número 001037/2015  
Demandant: M.ª Amparo Jordán Herrero.  
Procurador: Santiago Cervera Carceller.  
Demandat: José Luis Vilar Blasco.  
Procurador/a: -   
Juan Ferrando Ábalos, secretari del Jutjat de Primera Instància i Instrucció número 3 de Quart de Poblet, faig saber que en aquest jutjat a càrrec meu se segueixen actuacions de [?], a instàncies del procurador Santiago Cervera Carceller, en nom i representació de M.ª Amparo Jordán Herrero, contra José Luis Vilar Blasco, en què s'ha dictat la sentència de data 11 de gener de 2017 contra la qual es pot interposar un recurs d'apel·lació dins del termini de 20 dies. El text complet de la sentència es troba a disposició del demandat en aquest jutjat.  
I perquè valga de notificació de la sentència dictada en les actuacions indicades al demandat, José Luis Vilar Blasco, en parador ignorat, expedisc aquest edicte.  
  
Quart de Poblet, 11 de gener de 2017.- El lletrat de l'Administració de justícia: Juan Ferrando Ábalos.
Diari Oficial de la Generalitat Valenciana


Sumari del DOGV 8032, del 04-05-2017 (2017/3029)

Convocatòria d'una plaça d'auxiliar administratiu, torn lliure, escala d'administració general, grup C, subgrup C2.
-------------------------------------------------------------------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/3029


Data del document
:   30-03-2017

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * concurs administratiu

Convocatòria d'una plaça d'auxiliar administratiu, torn lliure, escala d'administració general, grup C, subgrup C2. [2017/3029]  
En el Butlletí Oficial de la Província d'Alacant número 62, de data 29 de març de 2017, s'han publicat les bases que han de regir la convocatòria 17/05, per a cobrir per un funcionari de carrera una plaça d'auxiliar administratiu, torn lliure, enquadrada en l'escala d'administració general, subescala d'auxiliars, grup de classificació C, subgrup C2 i la resta d'emoluments que corresponguen segons la legislació vigent i acords municipals. Sistema de selecció: concurs oposició.  
  
El termini de presentació d'instàncies serà de 20 dies hàbils comptats a partir de l'endemà de la publicació d'aquest anunci en el Boletín Oficial del Estado.  
Els successius anuncis relacionats amb aquesta convocatòria es publicaran únicament al tauler d'edictes municipal i, si escau, en el Butlletí Oficial de la Província d'Alacant i en la pàgina web de l'Ajuntament.  
Cosa que es fa pública, perquè se'n prenga coneixement i als efectes oportuns.  
  
Calp, 30 de març de 2017.- El regidor de Règim Interior i Recursos Humans: Manuel José Cabrera Fernández-Pujol.
Diari Oficial de la Generalitat Valenciana


Sumari del DOGV 8170, del 15-11-2017 (2017/9234)

Notificació de la sentència i interlocutòria de rectificació dictada en el judici verbal número 1796/2014.
----------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9234


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència i interlocutòria de rectificació dictada en el judici verbal número 1796/2014. [2017/9234]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx (antic Mixt núm. 4), faig saber que, en virtut d'allò que s'ha acordat en les actuacions de referència, per resolució del dia de la data s'ha ordenat dur a terme l'acte de comunicació següent:  
  
Sentència número 41 de 4 de febrer de 2016 i interlocutòria de rectificació de 12 de febrer de 2016 que va dirigida a Quimther Químicos, SL.  
Atés que es desconeix el domicili o la residència actuals de la part indicada, la secretària judicial, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha acordat publicar aquest edicte al tauler d'anuncis d'aquest jutjat per a portar a efecte l'acte de comunicació assenyalat, i se li fa saber que, contra la resolució dictada, pot interposar-se un recurs de reposició en el termini de cinc dies davant d'aquest jutjat.  
Així mateix, es fa saber a la part que les actuacions estan a la seua disposició en la secretaria d'aquest jutjat, on podrà tindre coneixement íntegre de l'acte.  
Diligència de constància. Jo, la lletrada de l'Administració de justícia, María Esmeralda González Sánchez, per mitjà d'aquesta faig constar que en el dia de hui fixe l'anterior edicte al tauler d'anuncis d'aquest òrgan judicial. En done fe.  
  
Elx, 28 de novembre de 2016.- La lletrada de l'Administració de justícia: María Esmeralda González Sánchez.